െഎ.പി.എല്: ടീമുകള് എത്തുന്നു മുംബൈയും ചെന്നൈയും പരിശീലനം തുടങ്ങി ദുബൈ: ഇന്ത്യന് പ്രീമിയര് ലീഗിെന്റ 14ാം സീസണിലേക്ക് ആവേശം വിതറി ടീമുകള് എത്തുന്നു. മുംബൈ ഇന്ത്യന്സ്, ചെന്നൈ സൂപ്പര് കിങ്സ്, ഡല്ഹി കാപ്പിറ്റല്സ്,സണ്റൈസേഴ്സ് ഹൈദരാബാദ് കൊല്ക്കത്ത നൈറ്റ് റൈഡേഴ്സ് ടീമുകളാണ് എത്തിയത്. മുംബൈയും ചെന്നൈയും പരിശീലനം തുടങ്ങി. റോയല് ചലഞ്ചേഴ്സ് ബംഗളൂരു 29ന് എത്തും. മറ്റ് ടീമിലെ ചില താരങ്ങള് എത്തിയിട്ടുണ്ടെങ്കിലും ക്യാമ്ബ് തുടങ്ങിയിട്ടില്ല. നിലവില് നടന്നുകൊണ്ടിരിക്കുന്ന വിവിധ പരമ്ബരകള് പൂര്ത്തിയാകുന്ന മുറക്ക് മറ്റ് താരങ്ങളും യു.എ.ഇയിലേക്കെത്തും. മുംബൈയും ചെന്നൈയുമാണ് ആദ്യം എത്തിയത്. ദുബൈ ടി.എച്ച് 8 പാമിലാണ് ചെന്നൈ ടീം തങ്ങുന്നത്. അബൂദബിയിലെ സെന്റ് റെഗിസ് സാദിയാത്ത് ഐലന്റിലാണ് മുംബൈ ഇന്ത്യന്സിെന്റ താമസം. ചെറിയ രീതിയിലെ പരിശീലനം മാത്രമാണ് നിലവില് തുടങ്ങിയിരിക്കുന്നത്. യു.എ.ഇയിലെ കാലാവസ്ഥയുമായി ഇണങ്ങിചേരുന്നതിനാണ് ടീം അംഗങ്ങള് നേരത്തെ എത്തിയത്. യു.എ.ഇയില് ഇപ്പോള് കനത്ത ചൂടായതിനാല് ഷെഡ്യൂളില് ഉച്ച മത്സരങ്ങള് പരമാവധി ഒഴിവാക്കിയിട്ടുണ്ട്. ചെന്നൈ നായകന് എം.എസ്. ധോണി ടീമിനൊപ്പമുണ്ട്. എന്നാല്, മുംബൈ ക്യാപ്റ്റന് രോഹിത് ശര്മ ഇംഗ്ലണ്ടിലാണ്. ഇന്ത്യ ഇംഗ്ലണ്ട് ടെസ്റ്റ് പരമ്ബര പൂര്ത്തിയായ ശേഷം അടുത്ത മാസമായിരിക്കും രോഹിത് ടീമിനൊപ്പം ചേരുക. ഭൂരിപക്ഷം ടീമുകളും നിലവില് വിവിധ പരമ്ബരകളില് കളിച്ചുകൊണ്ടിരിക്കുകയാണ്. ഈ ടീമുകളില് ഇടംനേടാത്ത കളിക്കാരാണ് യു.എ.ഇയില് എത്തിയിരിക്കുന്നത്. ആഗസ്റ്റ് 21ന് എത്തിയ ഡല്ഹി ക്യാപിറ്റല്സ് ടീം പരിശീലനം തുടങ്ങിയിട്ടില്ല. ബയോബബ്ളിെന്റ ഭാഗമായ ക്വാറന്റീനിലാണ് ടീം അംഗങ്ങള്. ഹൈദരാബാദ് ടീമിലെ ചില താരങ്ങള് നേരത്തെ എത്തിയിരുന്നു. അഫ്ഗാനിസ്ഥാനിലെ ആശങ്കക്കിടയില് ദേശീയ താരങ്ങളായ റാശിദ് ഖാനും മുഹമ്മദ് നബിയും യു.എ.ഇയിലെത്തിയിട്ടുണ്ട്. കോവിഡ് മൂലം ഇന്ത്യയില് പാതിവഴിയില് നിര്ത്തിവെച്ച ടൂര്ണമെന്റിെന്റ ബാക്കി മത്സരങ്ങള്ക്കാണ് സെപ്റ്റംബര് 19 മുതല് യു.എ.ഇ വേദിയൊരുക്കുന്നത്. ദുബൈ, അബൂദബി, ഷാര്ജ സ്റ്റേഡിയങ്ങളിലാണ് മത്സരങ്ങള്. ഇനി 31 മത്സരങ്ങളാണ് ബാക്കിയുള്ളത്. 13 മത്സരം ദുബൈയിലും പത്തെണ്ണം ഷാര്ജയിലും എട്ടെണ്ണം അബൂദബിയിലും നടക്കും. ഐ.പി.എല് അവസാനിക്കുന്നതിന് തൊട്ടുപിന്നാലെ ട്വന്റി 20 ലോകകപ്പും തുടങ്ങും.